2013 йылдың 23 июнендә «Торонто Мейпл Лифс» һәм «Лос-Анджелес Кингз» хоккей клубтары араһында алмашыуҙар һөҙөмтәһендә Бен Скривенс Калифорния штатына уйнарға күсә. «Кингз» составында ул төп ҡапҡасы Джонатан Куиктың алмашсыһы була. Калифорния клубы өсөн 19 уйын уҙғарғас, 2014 йылдың 16 ғинуарында «Лос-Анджелес» Бенды «Эдмонтон Ойлерз» клубына алмаштыра. 3 мартта Бен «Ойлерз» менән ике йылға контракт төҙөй. Бөтәһе ике миҙгел эсендә ул был клуб өсөн 78 уйын үткәрә һәм 24 еңеү яулай. 2015/16 йылдар миҙгелендә «Эдмонтон» фарм-клубы «Бейкерсфилд Кондорс» өсөн 10 уйын уҙғарғас, 2015 йылдың 28 декаюрендә Бен Канаданан «Монреаль Канадиенс» составына барып эләгә. Был йылда «Монреаль» һәм уның фарм-клубы өсөн ул бөтәһе 16 уйында ҡатнаша һәм биш еңеү яулай.